CELEX: 22008D0079
Language: mt
Date: 2008-07-04 00:00:00
Title: Deċiżjoni tal-Kumitat Konġunt taż-ŻEE Nru 79/2008 ta' l- 4 ta' Lulju 2008 li temenda l-Anness IX (Is-servizzi finanzjarji) tal-Ftehim taż-ŻEE

23.10.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 280/7
               
            DEĊIŻJONI TAL-KUMITAT KONĠUNT TAŻ-ŻEE
      Nru 79/2008
      ta' l-4 ta' Lulju 2008
      li temenda l-Anness IX (Is-servizzi finanzjarji) tal-Ftehim taż-ŻEE
      IL-KUMITAT KONĠUNT taż-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness IX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 66/2008 tas-6 ta' Ġunju 2008 (1).
               
            
                  (2)
               
               
                  Id-Direttiva 2007/44/KE tal-Parlament Ewropew u l-Kunsill tal-5 ta’ Settembru 2007 li temenda d-Direttiva tal-Kunsill 92/49/KEE u d-Direttivi 2002/83/KE, 2004/39/KE, 2005/68/KE u 2006/48/KE, fir-rigward tar-regoli ta' proċedura u l-kriterji ta' evalwazzjoni għall-valutazzjoni prudenzjali ta' akkwiżizzjonijiet u żidiet fil-holdings fis-settur finanzjarju (2) għandha tkun inkorporata fil-Ftehim,
               
            IDDEĊIEDA KIF ĠEJ:
      Artikolu 1
      L-Anness IX tal-Ftehim għandu jiġi emendat kif ġej:
      
                  (1)
               
               
                  L-inċiż li ġej għandu jkun miżjud fil-punti 7a (id-Direttiva tal-Kunsill 92/49/KEE), 11 (id-Direttiva 2002/83/KE tal-Parlament Ewropew u tal-Kunsill), 14 (id-Direttiva 2006/48/KE tal-Parlament Ewropew u tal-Kunsill) u 31ba (id-Direttiva 2004/39/KE tal-Parlament Ewropew u tal-Kunsill):
                  
                              “—
                           
                           
                              
                                 32007 L 0044: Id-Direttiva 2007/44/KE tal-Parlament Ewropew u tal-Kunsill tal-5 ta' Settembru 2007 (ĠU L 247, 21.9.2007, p. 1).”
                           
                        
            
                  (2)
               
               
                  Dan li ġej għandu jiżdied fil-punt 7b (id-Direttiva 2005/68/KE tal-Parlament Ewropew u tal-Kunsill):
                  “, kif emendat b'li ġej:
                  
                              —
                           
                           
                              
                                 32007 L 0044: Id-Direttiva 2007/44/KE tal-Parlament Ewropew u tal-Kunsill tal-5 ta' Settembru 2007 (ĠU L 247, 21.9.2007, p. 1).”
                           
                        
            
                  (3)
               
               
                  Il-Punt 7a (id-Direttiva tal-Kunsill 92/49/KEE) għandu jkun emendat kif ġej:
                  
                              (i)
                           
                           
                              L-adattament attwali (a) għandu jkun innumerat mill-ġdid bħala adattament (b).
                           
                        
                              (ii)
                           
                           
                              L-adattament li ġej għandu jiġi inkluż wara l-adattament il-ġdid (b):
                              
                                          “(a)
                                       
                                       
                                          L-Artikoli 15, 15a, 15b u 15c dwar il-valutazzjoni prudenzjali ta' xerrej propost m'għandhomx japplikaw meta x-xerrej propost, kif definit fid-Direttiva, qiegħed jew huwa rregolat barra mit-territorju tal-Partijiet Kontraenti.”
                                       
                                    
                        
            
                  (4)
               
               
                  Il-punt 7b (id-Direttiva 2005/68/KE tal-Parlament Ewropew u tal-Kunsill) għandu jiġi emendat kif ġej:
                  
                              (i)
                           
                           
                              L-adattament attwali għandu jiġi nnumerat bħala adattament (b):
                           
                        
                              (ii)
                           
                           
                              L-adattament li ġej għandu jiġi inkluż wara l-adattament il-ġdid (b):
                              
                                          “(a)
                                       
                                       
                                          L-Artikoli 19, 19a, u 20 dwar il-valutazzjoni prudenzjali ta' xerrej propost m'għandhomx japplikaw meta x-xerrej propost, kif definit fid-Direttiva, qiegħed jew huwa rregolat barra mit-territorju tal-Partijiet Kontraenti.”
                                       
                                    
                        
            
                  (5)
               
               
                  Il-punt 11 (id-Direttiva 2002/83/KE tal-Parlament Ewropew u tal-Kunsill) għandu jiġi emendat kif ġej:
                  
                              (i)
                           
                           
                              L-adattamenti attwali (b), (c) u (d) għandhom ikunu nnumerati mill-ġdid bħala adattamenti (c), (d) u (e).
                           
                        
                              (ii)
                           
                           
                              L-adattament li ġej għandu jiġi inkluż wara l-adattament (a):
                              
                                          “(b)
                                       
                                       
                                          L-Artikoli 15, 15a, 15b u 15c dwar il-valutazzjoni prudenzjali ta' xerrej propost m'għandhomx japplikaw meta x-xerrej propost, kif definit fid-Direttiva, qiegħed jew huwa rregolat barra mit-territorju tal-Partijiet Kontraenti.”
                                       
                                    
                        
            
                  (6)
               
               
                  Il-punt 14 (id-Direttiva 2006/48/KE tal-Parlament Ewropew u tal-Kunsill) għandu jiġi emendat kif ġej:
                  
                              (i)
                           
                           
                              L-adattamenti attwali (c) u (d) għandhom ikunu nnumerati mill-ġdid bħala adattamenti (d) u (e).
                           
                        
                              (ii)
                           
                           
                              L-adattament li ġej għandu jiġi inkluż wara l-adattament (b):
                              
                                          “(c)
                                       
                                       
                                          L-Artikoli 19, 19a, 19b, 20 u 21(3) dwar il-valutazzjoni prudenzjali ta' xerrej propost m'għandhomx japplikaw meta x-xerrej propost, kif definit fid-Direttiva, qiegħed jew huwa rregolat barra mit-territorju tal-Partijiet Kontraenti.”
                                       
                                    
                        
            
                  (7)
               
               
                  Il-punt 31ba (id-Direttiva 2004/39/KE tal-Parlament Ewropew u tal-Kunsill) għandu jiġi emendat kif ġej:
                  
                              (i)
                           
                           
                              L-adattament attwali għandu jiġi nnumerat bħala adattament (b):
                           
                        
                              (ii)
                           
                           
                              L-adattament li ġej għandu jiġi inkluż wara l-adattament il-ġdid (b):
                              
                                          “(a)
                                       
                                       
                                          L-Artikoli 10, 10a, u 10b dwar il-valutazzjoni prudenzjali ta' xerrej propost m'għandhomx japplikaw meta x-xerrej propost, kif definit fid-Direttiva, qiegħed jew huwa rregolat barra mit-territorju tal-Partijiet Kontraenti.”
                                       
                                    
                        
            Artikolu 2
      Id-dokumenti testwali tad-Direttiva 2007/44/KE fil-lingwa Islandiża u Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-5 ta' Lulju 2008, sakemm in-notifiki kollha skond l-Artikolu 103(1) tal-Ftehim ikunu saru lill-Kumitat Konġunt taż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 65/2008 tas-6 ta' Ġunju 2008, skond liema tkun l-iktar tard.
      Artikolu 4
      Din id-Deċiżjoni għandha tiġi ppubblikata fis-Sezzjoni ŻEE u fis-Suppliment ŻEE ta' Il-Ġurnal Uffiċjali ta' l-Unjoni Ewropea.
      
         Magħmula fi Brussell, 4 ta’ Lulju 2008.
         
            
               Għall-Kumitat Konġunt taż-ŻEE
            
            
               Il-President
            
            H. S. H. Prinz Nikolaus von LIECHTENSTEIN
         
      
      
         (1)  ĠU L 257, 25.9.2008, p. 29.
      
         (2)  ĠU L 247, 21.9.2007, p. 1.
      
         (*)  Ħtiġijiet kostituzzjonali huma indikati.